Nr.17.446/25.04.2025

**REFERAT DE APROBARE**

**la proiectul de hotărâre** **privind transmiterea, fără plată, din proprietatea Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilului situat în Municipiul Cluj-Napoca, str. Ialomiței nr. 17,** **identificat în cartea funciară 357828 Cluj-Napoca**

|  |
| --- |
| **Secțiunea 1 - Motivul adoptării actului administrativ:**  |
| **1. Descrierea situației actuale:** |
| * 1. **Cerinţe care reclamă necesitatea actului administrativ:**
 |
| Prin art. 3 din Hotărârea nr. 49/2025, Consiliul Județean Cluj, a aprobatdarea în folosință gratuită Arhiepiscopiei Vadului, Feleacului și Clujului, pe o perioadă de 49 de ani, în scopul extinderii activității Centrului de Îngrijiri Paliative “Sfântul Nectarie”, cod serviciu social 8710 CRMS-II, a următoarelor imobile, proprietate publică a Județului Cluj:1. imobilul identificat în Cartea funciară nr. 354499 Cluj-Napoca, cu număr cadastral 354499 Cluj-Napoca - teren cu suprafața de 800 mp - cu valoare de inventar de 1.347.900 lei.
2. imobilul identificat în Cartea funciară nr. 357443 Cluj-Napoca, cu număr cadastral 357443 Cluj-Napoca - teren cu suprafața de 1.485 mp - cu valoare de inventar de 2.502.039 lei.

De asemenea s-a emis acordulJudețului Cluj pentru înscrierea în evidențele de cadastru și publicitate imobiliară a dreptului de folosință gratuită al Arhiepiscopiei Vadului Feleacului și Clujului asupra acestor imobile, s-a stabilit termenul de predare, a fost stabilită clauză de raăsundere pentru neexecutarea sau executarea necorespunzătoare a obligațiilor, sancțiuni. Au fost stabilite următoarele obligații cu privire la imobilele date în folosință gratuită: 1. să folosească bunurile potrivit destinaţiei de teren afectat pentru extinderea serviciilor sociale furnizate de Centrul de Îngrijiri Paliative “Sfântul Nectarie”, cod serviciu social 8710 CRMS-II;
2. să asigure funcționarea și licențierea serviciilor sociale furnizate de Centrul de Îngrijiri Paliative “Sfântul Nectarie”, în categoria de centre rezidenţiale de îngrijire şi asistenţă medico-socială pentru persoane vârstnice, bolnavi cronici în fază terminală, potrivit Hotărârii Guvernului nr. 867/2015, cu modificările și completările ulterioare;
3. să comunice Consiliului Județean Cluj documentul de prelungire a licenței de funcționare a Centrului de Îngrijiri Paliative “Sfântul Nectarie”, în termen de maxim 10 zile de la obținerea lui;
4. să prezinte, anual, Consiliului Județean Cluj, până în data de 31 ianuarie a anului următor, pentru anul anterior, rapoarte privind activitatea de utilitate publică desfăşurată, gradul de implementare la nivelul colectivităţii locale, a proiectului și serviciilor sociale funizate, prognoze de dezvoltare a serviciilor sociale şi strategia de furnizare/modernizare/extindere a serviciilor sociale pentru perioada următoare;
5. să permită accesul Consiliului Județean Cluj pentru efectuarea controlului asupra bunurilor și a inventarierii anuale;
6. să nu modifice bunul, în parte ori în integralitatea lui;
7. nu beneficiază de fructele civile ale bunului, respectiv veniturile rezultate din folosirea bunului;
8. să asigure paza, protecţia şi conservarea bunurilor, ca un bun proprietar;
9. să suporte toate cheltuielile necesare unei bune utilizări și întrețineri a bunurilor;
10. la încetarea folosinţei gratuite, precum și atunci când interesul public legitim o cere, să restituie bunul în starea în care l-a primit şi liber de orice sarcini;
11. să suporte costurile pentru restituirea bunului în starea în care l-a primit, precum și a utilizării necorespunzătoare sau a neasigurării pazei;
12. să nu transmită folosința gratuită, dobândită în baza hotărârii, nici oneros şi nici cu titlu gratuit, unei alte persoane fizice sau juridice;
13. să informeze Consiliul Județean Cluj cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.

În temeiul acordului Județului Cluj exprimat prin art. 3 alin. (7) din Hotărârea nr. 49/2025 a fost elaborată documentația cadastrală de alipire a imobilului identificat în Cartea funciară nr. 354499 Cluj-Napoca, cu număr cadastral 354499 Cluj-Napoca și a imobilului identificat în Cartea funciară nr. 357443 Cluj-Napoca, cu număr cadastral 357443 Cluj-Napoca și a fost înscrisă în evidențele de cadastru și publicitate imobiliară, conform Încheierii OCPI 69551/27.03.2025, cele două impbile alipite fiind înscrise în cartea funciară 357828 Cluj-Napoca.Prin cererea nr. 2965/16.04.2024, înregistrată la Consiliul Județean Cluj cu nr. 17.446/22.04.2025, Arhiepiscopia Vadului, Feleacului și Clujului solicită transferul dreptului de proprietate asupra terenului, în temeiul Legii nr. 2392007 raportat la faptul că pentru realizarea construcției în care se extind serviciile furnizate de Centrul de Îngrijiri Paliative “Sfântul Nectarie, se va depune un proiect de finanțare pe Programul de Sănătate. Conform Ordinului ministrului investițiilor și proiectelor europene nr. 159/30.01.2025, modificat prin OMIPE nr. 491/2025 și 800/2024, între entitățile eligibile pentru finanțare sunt ONG-urile acreditate, între acestea fiind și Asociația ”Sfântul Nectarie” a Arhiepiscopiei Vadului, Feleacului și Clujului prin care se derulează întreaga activitate medical socială. În vederea respectării condițiilor de finanțare se soliictă transferul proprietății către Arhiepiscopia Vadului, Feleacului și Clujului, care urmează să încheie un contract de superficie cu Asociația ”Sfântul Nectarie”. Conform art. 173 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul Județean, în exercitarea atribuțiilor prevăzute la alin. (1) lit. d) și alin. (5) lit. a)-f), asigură, potrivit competențelor sale și în condițiile legii, cadrul necesar pentru furnizarea serviciilor publice de interes județean privind educația, sănătatea, tineretul, sportul, etc.Conform prevederilor articolului 1 din Legea nr. 239/2007 privind reglementarea regimului juridic al unor bunuri imobile aflate în folosința unităților de cult:* alineatul (1): “Imobilele aflate în proprietatea statului ori a unităţilor administrativ-teritoriale, care au fost atribuite în folosinţă gratuită cultelor religioase după data de 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.”
* alineatul (3): *„Prin imobile, în înţelesul prezentei legi, se înţelege atât terenurile atribuite în folosinţă, după 1 ianuarie 1990, în vederea edificării de locaşuri de cult sau de clădiri cu destinaţie administrativă, educaţională, de asistenţă socială şi a anexelor acestora, cât şi clădirile împreună cu terenul aferent primite, după 1 ianuarie 1990, pentru realizarea de către culte a unor activităţi spirituale, administrative, educaţionale, de asistenţă socială..”*

Conform prevederilor articolului 3 alineatul (1), din Legea nr. 239/2007 privind reglementarea regimului juridic al unor bunuri imobile aflate în folosința unităților de cult *“Cererile de transmitere a dreptului de proprietate se soluţionează în termen de 60 de zile de la data înregistrării, prin hotărâre.”*Astfel, este necesară adoptarea unei Hotărâri a Consiliului Județean Cluj privind transmiterea,  fără plată, din proprietatea privată a Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilului-teren în suprafață de 2.285 mp- situat în Municipiul Cluj-Napoca, str. Ialomiței nr. 17, identificat în cartea funciară 357828. |
| * 1. **Cerinţe care reclamă oportunitatea actului administrativ:**
 |
| Oportunitatea adptării actului administrativ este dată de:* posibilitatea finanțării lucrărilor de construire din fonduri europene
* persoanele juridice de drept privat fără scop patrimonial, cum este și Asociația ”Sfântul Nectarie” , nu trebuie să cofinanțeze valoarea eligibilă pe care o gestionează în cadrul proiectului;
* Arhiepiscopia Ortodoxă a Vadului, Feleacului și Clujului, nu face parte din categoria persoanelor juridice eligibile pentru a aplica pentru finanțare
* Prin transferul de prorietate UAT Județul Cluj și Consiliul Județean Cluj, sprijină realizarea infrastucturii unor servicii de paliație.
 |
| **2. Schimbări preconizate:**   |
| Ulterior aprobării prezentei hotărâri, încetează exercitarea dreptului de proprietate asupra imobilului în cauză de către U.A.T.Județul Cluj, iar titularul dreptului de proprietate va deveni Arhiepiscopia Vadului, Feleacului și Clujului, fapt care va avea un impact semnificativ în privința derulării și implementării proiectelor pe care această entitate le are în desfășurare. |
| **Secțiunea a 2-a - Impactul socio - economic**:  |
| Prin trecerea imobilului în proprietatea Arhiepiscopiei Vadului, Feleacului și Clujului se asigură contopirea intr-un singur titular a tuturor atributelor dreptului de proprietate iar realizarea proiectului de investiții, va asigura creșterea numarului de paturi care oferă îngrijiri paliative astfel încât să ofere îngrijiri de calitate superioară pentru pacienți. Conform Ordinului MIPE nr. 159/2025 ”*În urma analizelor realizate la nivelul sistemului public spitalicesc se constata ca la nivelul anului 2019 în România în sistem public și privat erau aprobate 2.545 de paturi (35.80% în sistem public, 8.96% în sistem ONG, 55.25% în sistem privat), dintre care 1.995 erau contractate în sistemul asigurarilor sociale de sanatate – Strategia de îmbatrânire activa. Conform Evaluării nevoii de îngrijire paliativă (disponibilă la adresa https://ms.ro/media/documents/Palliative-Care-Needs-Assessment-RO.pdf, necesarul de paturi este de 3.962 paturi (25 paturi la 125.000 locuitori). Este posibil ca numărul de paturi disponibile să fie diminuat în urma pandemiei care a necesitat realocare de resurse umane și paturi. Conform raportului, la nivelul anului 2015, deficitul de paturi era de 2925, cu 11 județe din cele 42, fără niciun pat de îngrijiri paliative existent, iar alte 10 județe au un grad de acoperire cu paturi de sub 25% din necesar*.”Conform Criteriilor de evaluare tehnică și financiară, subcriteriul Nevoia de servicii de paliaţie, din Ordinul 159/2025 Județul Cluj face parte din categoria județelor unde nevoia de servicii de paliaţie este de peste 5000 de pacienți anual, alături de București, Iași, Prahova, Constanța, Suceava, Timiș, Bacău, Dolj, Brașov, Argeș. |
| **Secțiunea a 3-a - Impactul financiar asupra bugetului judeţului pe termen scurt (an curent) / lung:**  |
| Nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a - Efectele actului administrativ, asupra actelor administrative în vigoare și măsuri de implementare** |
| Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului privat al Judeţului Cluj. Măsurile de implementare presupun de asemenea următoarele demersuri: - predarea-primirea imobilului pe baza unui proces-verbal de predare-primire - actualizarea în mod corespunzător a datelor din evidenţa cantitativ-valorică și operarea modificărilor corespunzătoare în inventarul bunurilor din domeniul public al Județului Cluj.  |
| **Secțiunea a 6-a - Anexe la referatul de aprobare:**  |
| * cererea nr. 2965/16.04.2024 formulată de Arhiepiscopia Vadului, Feleacului și Clujului, înregistrată la Consiliul Județean Cluj cu nr. 17.446/22.04.2025;
* Încheierea OCPI 64703/21.03.2025.,
* Extras cartea funciară 357828 Cluj-Napoca
* Avizul conform Nr.9100/18.03.2025 al Ministrului Educaţiei și Cercetării pentru ‎schimbarea destinație imobilelor identificate în cărțile ‎funciare nr. ‎‎354499 Cluj-‎Napoca, nr. 357443 Cluj-‎Napoca si nr. 354498 Cluj-‎‎Napoca
 |

**INIȚIATOR**

**PREȘEDINTE**

Alin Tișe

**P R O I E C T DE H O T Ă R Â R E**

**transmiterea, fără plată, din proprietatea Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilului situat în Municipiul Cluj-Napoca, str. Ialomiței nr. 17, identificat în cartea funciară 357828 Cluj-Napoca**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ............. privind transmiterea, fără plată, din proprietatea Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilului situat în Municipiul Cluj-Napoca, str. Ialomiței nr. 17, identificat în cartea funciară 357828 Cluj-Napoca, propus de Președintele Consiliului Județean Cluj, domnul Alin Tișe, însoțit de Referatul de aprobare cu nr. 17.446/25.04.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 18.011/25.04.2025 şi de Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* cererea nr. 2965/16.04.2024 formulată de Arhiepiscopia Vadului, Feleacului și Clujului, înregistrată la Consiliul Județean Cluj cu nr. 17.446/22.04.2025;
* Avizul conform Nr.9100/18.03.2025 al Ministrului Educaţiei și Cercetării pentru ‎schimbarea destinație imobilelor identificate în cărțile ‎funciare nr. ‎‎354499 Cluj-‎Napoca, nr. 357443 Cluj-‎Napoca si nr. 354498 Cluj-‎‎Napoca;
* Hotărârea Consiliului Județean Cluj nr. 49/2025 privind schimbarea destinației imobilelor identificate în Cărțile funciare nr. 354499, nr. 357443 și nr. 354498 Cluj-Napoca, actualizarea titularului dreptului de administrare al imobilului identificat în Cartea funciară nr. 354498 Cluj-Napoca și darea în folosință gratuită a imobilelor identificate în Cărțile funciare nr. 354499 și nr. 357443 Cluj-Napoca;

Luând în considerare prevederile:

* art. 2, ale art. 3 alin. (2), art. 64-65, art. 67 alin (3), art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 - 155, ale art. 221 – 222, ale art. 224 și ale art. 226 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 143/2016;

În conformitate cu prevederile:

* art. 87 alin. (5), art. 285 lit. a) și lit c), art. 289, art. 361 alin. (2) din Ordonanța de Urgență a Guvernului nr. 57/2019 privind Codul administrativ cu modificările şi completările ulterioare;
* art. 1, art. 4 din Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007;
* art. 8 din Legea nr. 489/2006 privind libertatea religioasă şi regimul general al cultelor, republicată, cu modificările și completările ulterioare;
* art. 37 lit. f), art. 114 alin. (2) din Legea asistenței sociale nr. 292/2011 cu modificările și completările ulterioare;
* art. 24, alin. (3) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Ordonanța Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările şi completările ulterioare;
* Hotărârea Guvernului nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, cu modificările şi completările ulterioare;
* Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale cu modificările și completările ulterioare;
* Hotărârii Guvernului nr. 440 din 30 martie 2022 pentru aprobarea Strategiei naţionale privind incluziunea socială şi reducerea sărăciei pentru perioada 2022-2027;
* Hotărârii Guvernului nr. 1.004/2023 privind aprobarea Strategiei naţionale de sănătate pentru perioada 2023-2030;
* Ordinul Ministerului Sănătății nr. 253/2018 pentru aprobarea Regulamentului de organizare, funcţionare şi autorizare a serviciilor de îngrijiri paliative cu modificările şi completările ulterioare;
* Ordinul Directorului General al Agenţiei Naţionale de Cadastru şi Publicitate Imobiliară nr. 600/2023 pentru aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
* Ordinului ministrului investițiilor și proiectelor europene nr. 159/30.01.2025 privind aprobarea Ghidului solicitantului pentru apelul de proiecte “Investiții în infrastructura publică a unităților sanitare care furnizează servicii de paliație/ unităților sanitare acuți în vederea transformării acestora în unităţi sanitare care furnizează servicii de paliație”, aferent Programului de Sănăate, Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale, Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic deîmbătrânire a populaţiei, impactului dizabilității şi profilului de morbiditate, Obiectiv specific RSO4.5 Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR), cu modificările și completările ulterioare;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**hotărăşte:**

**Art. 1.** Se aprobă trecerea din domeniul public, în domeniul privat al Județului Cluj, a imobilului (teren) în suprafață totală de 2.285 mp, situat în Municipiul Cluj-Napoca, str. Ialomiței nr. 17, identificat în cartea funciară 357828 Cluj-Napoca, cu număr cadastral 357828 Cluj-Napoca.

**Art. 2.** Se aprobă transmiterea, fără plată, din proprietatea privată a Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilului (teren) în suprafață totală de 2.285 mp, situat în Municipiul Cluj-Napoca, str. Ialomiței nr. 17, identificat în cartea funciară 357828 Cluj-Napoca, cu număr cadastral 357828 Cluj-Napoca

**Art. 3. (1)** Arhiepiscopia Ortodoxă a Vadului, Feleacului și Clujului nu poate înstrăina imobilul în cauză timp de 30 de ani de la data dobândirii dreptului de proprietate, sub sancțiunea nulității prezentei hotărâri, în conformitate cu dispoziţiile art. 4 din Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007.

 **(2)** În temeiul dispoziţiilor art. 4 din Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007, sub sancțiunea nulității absolute a prezentei hotărâri, Arhiepiscopia Ortodoxă a Vadului, Feleacului și Clujului este obligată să mențină, pentru o perioada de 30 ani, destinația imobilului, în scopul desfășurării unor activități de utilitate publică, respectiv în scopul extinderii activității Centrului de Îngrijiri Paliative “Sfântul Nectarie”.

**Art. 4. (1)** Se emite acordul Judeţului Cluj pentru intabularea în cartea funciară a dreptului de proprietate asupra imobilului prevăzute la articolul 1 pe numele și în favoarea Arhiepiscopiei Ortodoxe a Vadului, Feleacului și Clujului, cu interdicția de a înstrăina şi/sau schimba destinaţia imobilului timp de 30 de ani de la data dobândirii dreptului de proprietate.

 **(2)** Prezenta hotărâre face dovada transmiterii cu titlu gratuit a proprietăţii asupra imobilului conform prevederilor articolului 2 și are forţa probantă a unui înscris autentic.

 **(3)** Îndeplinirea formalităţilor de publicitate imobiliară cade în sarcina beneficiarului transmiterii proprietății conform prevederilor prezentei hotărâri.

**Art. 5.** Cu ducerea la îndeplinire a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

 **Art. 6.** Prezenta hotărâre se comunică Direcției Juridice, Direcţiei Generale Buget-Finanţe, Resurse Umane; Arhiepiscopiei Ortodoxe a Vadului, Feleacului și Clujului, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE SECRETAR GENERAL AL JUDEŢULUI**

Alin Tişe Simona Gaci

**Nr……... din …… 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 18011/25.04.2025

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | transmiterea, fără plată, din proprietatea Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilului situat în Municipiul Cluj-Napoca, str. Ialomiței nr. 17, identificat în cartea funciară 357828 Cluj-Napoca |
| **Compartiment de resort:** | DIRECȚIA JURIDICĂ |
| **Secțiunea 1 - Documentare și analiză:**  |
| În cazul prezentui proiect de hotărâre sunt incidente următoarele acte normative principale:1. O.U.G. nr. 57/2019 privind Codul administrativ;
2. din Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007.

Acte administrativ similar, adoptate de Consiliul Județean Cluj, în scopul sprijinirii furnizării serviciilor sociale:* Hotărârea nr. 121 din 28 iunie 2019, privind transmiterea, fără plată, din proprietatea privată a Județului Cluj în proprietatea Arhiepiscopiei Ortodoxe a Vadului, Feleacului și Clujului, a imobilului-teren în suprafață de 1200 mp- situat în Municipiul Cluj-Napoca, str. Fabricii de Zahăr nr. 49-51, pentru funcționarea Centrului de Îngrijiri Paliative “Sfântul Nectarie”;
* Hotărârea nr. 13/29.01.2025 privind transmiterea, fără plată, din proprietatea Județului Cluj în proprietatea Arhiepiscopiei Ortodoxe a Vadului, Feleacului și Clujului, a unor imobile (terenuri) situate în Municipiul Cluj-Napoca, str. Calea Turzii nr. 2 – 14.
 |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Conform prevederilor articolului 1 alineatul (1), coroborat cu alineatul (3) din Legea nr. 239/2007 privind reglementarea regimului juridic al unor bunuri imobile aflate în folosința unităților de cult *“ Imobilele aflate în proprietatea statului ori a unităţilor administrativ-teritoriale, care au fost atribuite în folosinţă gratuită cultelor religioase după data de 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.” „Prin imobile, în înţelesul prezentei legi, se înţelege atât terenurile atribuite în folosinţă, după 1 ianuarie 1990, în vederea edificării de locaşuri de cult sau de clădiri cu destinaţie administrativă, educaţională, de asistenţă socială şi a anexelor acestora, cât şi clădirile împreună cu terenul aferent primite, după 1 ianuarie 1990, pentru realizarea de către culte a unor activităţi spirituale, administrative, educaţionale, de asistenţă socială.”*Conform prevederilor articolului 3 alineatul (1), din Legea nr. 239/2007 privind reglementarea regimului juridic al unor bunuri imobile aflate în folosința unităților de cult *“Cererile de transmitere a dreptului de proprietate se soluţionează în termen de 60 de zile de la data înregistrării, prin hotărâre.”*În prezent, Arhiepiscopia Vadului, Feleacului și Clujului exercită asupra terenului situat pe str. Ialomiței nr. 17 un drept de folisință gratuită care are ca temei dispozițiile HCJ nr. 49/2025.Legea privind reglementarea regimului juridic al unor bunuri imobile aflate în folosinţa unităţilor de cult nr. 239/2007 permite transferul gratuit al acestui imobil în proprietatea unității de cult titulare a dreptului de folosință gratuită. Interesul public al Județului Cluj în legătură cu acest imobil a încetat, fiind substituit de interesul unității de cult solicitante, care, la rândul său, desfășoară, activități de utilitate publică, respectiv asigură furnizarea de servicii sociale în cadrul Centrului de Îngrijiri Paliative “Sfântul Nectarie”, realizat pe terenul adiacent terenului ce face obiectul prezentei hotărâri. Centrul de Îngrijiri Paliative “Sfântul Nectarie” a fost construit pe terenul atribuit în ‎folosința Arhiepiscopiei Vadului Feleacului și Clujului, prin Hotărârea Consiliului Județean ‎Cluj nr. 185/2007. Ulterior, în temeiul Legii nr. 239/2007 privind reglementarea regimului ‎juridic al unor bunuri imobile aflate în folosinţa unităţilor de cult, prin Hotărârea ‎Consiliului Județean Cluj nr. 121/2019, terenul în suprafață de 1200 mp- situat în ‎Municipiul Cluj-Napoca, str. Fabricii de Zahăr nr. 49-51, înscris în Cartea funciară nr. ‎‎264107 Cluj-Napoca cu nr. cad/topo 264107, a fost transmis, fără plată, din proprietatea ‎privată a Județului Cluj în proprietatea Arhiepiscopiei Ortodoxe a Vadului, Feleacului și ‎Clujului. Centrul furnizează servicii publice de interes județean, respectiv servicii sociale licențiate potrivit Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, conform licenței de funcționare seria LF nr.0009702 din 28.09.2020, valabilă pâna la data de 28.09.2025;În Județul Cluj, Centrul de Îngrijiri Paliative “Sfântul Nectarie” este singurul serviciu social licențiat ca centru rezidențial de îngrijiri palliative (cod serviciu 8710 CRMS-II), conform informațiilor existente pe site-ul Ministerului Muncii și Solidarității Sociale, la data de 7.02.2025, (https://www.mmuncii.ro/j33/images/Documente/Familie/07022025\_Servicii\_Sociale\_licentiate.pdf), care necesită creșterea ofertei de servicii paliative pentru toți pacienții care solicita acest tip de îngrijiri;Hotărârea Guvernului nr. 440/2022 pentru aprobarea Strategiei naţionale privind incluziunea socială şi reducerea sărăciei pentru perioada 2022-2027, **Planul de acţiune**, care **prevede** ca și măsură concretă la punctul 3.1.2.2. lit. g) **creșterea gradului de acoperire la nivel local a serviciilor paliative** cu scopul îmbunătățirii calității vieții pacienților;În Hotărârea Guvernului nr. 1004/2023 privind aprobarea Strategiei naţionale de sănătate pentru perioada 2023-2030, potrivit căreia se constată faptul că dezvoltarea palierelor de asistenţă medicală comunitară, îngrijiri de lungă durată, îngrijiri paliative şi îngrijiri de reabilitare-recuperare **este suboptimală, pe fondul insuficienţei numerice** şi de calificare a resurselor umane şi **a unei infrastructurii neadecvate** şi/sau precare și **se propune**, în Planul naţional de acţiuni pentru implementarea strategiei, ca măsură, M.4.5.2.6. - **Dezvoltarea și asigurarea distribuției teritoriale uniforme a serviciilor spitalicești de paliație/ la nivelul fiecărui județ și creșterea ofertei de servicii paliative pentru toți pacienții care necesită acest tip de îngrijiri**.Centrele rezidențiale de îngrijiri paliative (cod 8710 CRMS-II) fac parte din categoria ‎centrelor rezidenţiale de îngrijire şi asistenţă medico-socială pentru persoane ‎vârstnice, bolnavi cronici în fază terminală și furnizează, potrivit Hotărârii Guvernului ‎nr. 867/2015 pentru aprobarea Nomenclatorului serviciilor sociale, precum şi a ‎regulamentelor-cadru de organizare şi funcţionare a serviciilor sociale următoarele ‎tipuri de servicii:‎* asistenţă şi îngrijire medicală ‎
* îngrijire personală ‎
* supraveghere ‎
* consiliere psihologică şi suport emoţional ‎
* cazare pe perioadă nedeterminată ‎
* masă, inclusiv preparare hrană caldă, după caz ‎
* curăţenie ‎
* alte activităţi, după caz: recuperare medicală, socializare, activităţi administrative.

Programul Sănătate - reprezintă un document strategic de programare elaborat de MIPE și aprobat de Comisia Europeană, prin Decizia nr. C(2022) 8934/30.11.2022 pentru aprobarea Programului Sănătate pentru perioada de programare 2021-2027, identificat prin cod CCI: 2021RO16FFPR003 care își propune ca obiectiv general îmbunătățirea accesului la servicii medicale si creșterea calității serviciilor medicale. Conform Programului Sănătate, grupul țintă eligibil, vizat de apelul de proiecte, aprobat prin Ordinul nr. 159/2025 se limitează la:* unități care furnizează servicii de paliaţie (unități sanitare publice și ONG-uri care sunt furnizori privați de servicii de îngrijiri paliative sau care în termen de 12 luni de la finalizarea proiectului se acreditează ca furnizor de servicii de îngrijiri paliative);
* unitățile sanitare publice acuți în vederea transformării acestora în unități sanitare publice care furnizează servicii de paliaţie.

Ordinul 159/2025 prevede, la punctul 5.1.1. ca și cerințe privind eligibilitatea solicitanților și partenerilor:1. unități sanitare publice care furnizează servicii de paliaţie;
2. organizații non-guvernamentale organizate în conformitate cu og nr. 26/2000 privind asociațiile și fundațiile;
3. unități sanitare publice acuți în vederea transformării acestora în unităţi sanitare care furnizează servicii de paliaţie;
4. unitățile administrativ-teritoriale, astfel cum sunt definite la art. 5 lit. pp) din ordonanța de urgență a guvernului nr. 57/2019 privind codul administrativ, cu modificările și completările ulterioare, care au în coordonare/ subordonare/ autoritate sau dețin în administrare/ proprietate unitățile de la punctul a)/c);
5. subdiviziunile administrativ-teritoriale ale municipiilor - sectoarele municipiului bucurești sau alte subdiviziuni ale municipiilor ale căror delimitare și organizare se stabilesc prin lege, definite conform prevederilor art. 5 lit. mm) din ordonanța de urgență a guvernului nr. 57/2019 privind codul administrativ, cu modificările și completările ulterioare, care au în coordonare/ subordonare/ autoritate sau dețin în administrare/ proprietate unitățile de la punctul a)/c);
6. unitățile administrativ-teritoriale, astfel cum sunt definite la art. 5 lit. pp) din ordonanța de urgență a guvernului nr. 57/2019 privind codul administrativ, cu modificările și completările ulterioare, care administrează de drept și vor pune la dispoziția parteneriatului terenuri şi clădiri în vederea realizării proiectului;
7. subdiviziunile administrativ-teritoriale ale municipiilor - sectoarele municipiului bucurești sau alte subdiviziuni ale municipiilor ale căror delimitare și organizare se stabilesc prin lege, definite conform prevederilor art. 5 lit. mm) din ordonanța de urgență a guvernului nr. 57/2019 privind codul administrativ, cu modificările și completările ulterioare, care administrează de drept și vor pune la dispoziția parteneriatului terenuri şi clădiri în vederea realizării proiectului;
8. primăria municipiului bucurești, inclusiv prin administrația spitalelor și serviciilor medicale bucurești, care au în coordonare/ subordonare/ autoritate sau dețin în administrare/ proprietate unitățile de la punctul a)/c);
9. Ministerul Sănătății, alte autorități și instituții publice centrale care au în coordonare/ subordonare/ autoritate sau dețin în administrare/ proprietate unitățile de la punctul a)/c).

Criteriile de eligibilitate se aplică atât solicitantului, cât și fiecărui partener din cadrul acordului de parteneriat (dacă este cazul). Potrivit punctului 5.1.1. subpunctul 3 din Ordinul nr. 159/2025, drepturile asupra imobilului (teren/ clădire) obiect al proiectului, tebuie să confere solicitantului/ partenerului dreptul de execuție a lucrărilor de construcție nouă/modernizare/reabilitare/extindere la construcțiile existente, inclusiv lucrări de conectare la clădiri existente și/sau dotare, în conformitate cu legislația în vigoare iar pentru dovedirea dreptului de proprietate publică/ privată/ administrare/superficie/concesiune/folosință sunt necesare documente în acest sens.În cadrul apelului de proiecte, aprobat prin Ordinul nr. 159/2025, proiectul selectat va face parte din Operațiunea de importanță strategică 1.Combaterea cancerului „îmbunătățirea accesibilității și a eficacității serviciilor de îngrijire paliativă P2”Toate demersurile întreprinse pentru transferul de proprietate sunt în sarcina beneficiarului, împreună cu costurile aferente acestora. |
| **Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** |
|  ***Impactul social*** Implementarea proiectului ar avea drept consecință realizarea unei infrastructuri noi care asigură creșterea accesului populației la servicii de paliație. ***Impactul asupra mediului –*** nu e cazul ***Impactul asupra sarcinilor administrative*** Actul administrativ se poate pune în aplicare după adoptare.Ca efect al adoptării prezentului act administrativ, terenul în cauză va fi scos din inventarul bunurilor Județului.De asemenea, actuala hotărâre va fi anexată documentațiilor care vor fi depuse în vederea înscrierii în cartea funciară a dreptului de proprietate al Arhiepiscopiei Vadului, Feleacului și Clujului. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de legalitate specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: director executiv | Ștefan Iliescu |  |  |
| Şef serviciu:  | Dan V.Pop |  |  |
| Consilier juridic: | Cristina Oltean |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
| Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| DIRECȚIA JURIDICĂ |  |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/semnătură |
|  |  | Aviz acordat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | Avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |